rejauldu/bengali-wikipedia huggingface dataset:
সাথিয়া (, , , ) হচ্ছে ২০০২ সালের একটি বলিউড চলচ্চিত্র। ছবিটি পরিচালনা করেছেন শাদ আলী, যৌথভাবে প্রযোজনা করেছেন বব্বি বেদী, যশ চোপড়া ও মণি রত্নম এবং সঙ্গীত পরিচালনা করেছেন এ. আর. রহমান। চলচ্চিত্রটিতে অভিনয় করেছেন রাণী মুখার্জী, বিবেক ওবেরয় ও তনুজা। এটি মূলত তামিল ভাষার চলচ্চিত্র আলাইপায়ুদে (২০০০) এর পুনর্নির্মাণ যেটি পরিচালনা করেছিলেন মণি রত্নম নিজেই এবং ওটিতেও সঙ্গীত পরিচালনা করেছিলেন এ. আর. রহমান।  এই চলচ্চিত্রটিতে দুটি বর্ধিত চরিত্রে অতিথি শিল্পী হিসেবে উপস্থিত ছিলেন শাহরুখ খান ও টাবু।   শ্রেষ্ঠাংশে   রাণী মুখার্জী - সুহানি শর্মা  বিবেক ওবেরয় - আদিত্য সেহ্গল / আদি  তনুজা - শোভানা শর্মা (সুহানি'র মা)  শাহরুখ খান - য়েশ্বান্ত রাও (প্রসারিত বিশেষ উপস্থিতি)  টাবু - সাবিত্রী রাও (প্রসারিত বিশেষ উপস্থিতি)  সতিশ শাহ - অম সেহগাল (আদিত্য'র বাবা)  শরৎ সাক্সেনা - চন্দ্রপ্রকাশ শর্মা (সুহানি'র বাবা)  স্বরূপ সম্পাত - শান্তি (আদিত্য'র মা)  সন্ধ্যা মৃদুল - দিনা শর্মা (সুহানি'র বড় বোন)  অঞ্জু মহেন্দ্রু - প্রেম  শমিতা শেট্টি - বিশেষ উপস্থিতি ('চোরি পে চোরি' গানে)   সম্মাননা  ফিল্মফেয়ার পুরস্কার সাথিয়া ফিল্মফেয়ার পুরস্কার এর ছয় পুরস্কার জিতেছে.   বিজয়ী সমালোচক পুরস্কার শ্রেষ্ঠ অভিনেত্রী - রাণী মুখার্জী  বিজয়ী শ্রেষ্ঠ সঙ্গীত পরিচালক - এ. আর. রহমান  বিজয়ী সেরা গান - গুলজার  বিজয়ী শ্রেষ্ঠ পুরুষ নেপথ্য - সোনু নিগম গান "সাথিয়া"  বিজয়ী শ্রেষ্ঠ সংলাপ - গুলজার  বিজয়ী শ্রেষ্ঠ চিত্রনাট্য - মণি রত্নম  জি সিনে অ্যাওয়ার্ডস   বিজয়ী শিরোণামে রহমান - জী শ্রেষ্ঠ সঙ্গীত পরিচালক জন্য সিনে পুরস্কার  বিজয়ী জী শ্রেষ্ঠ গীতিকারের জন্য সিনে অ্যাওয়ার্ড - গুলজার  বিজয়ী জি সিনে পুরস্কার শ্রেষ্ঠ নেপথ্য গায়ক-পুরুষ - সোনু নিগম  বিজয়ী শ্রেষ্ঠ সাউন্ড - রবার্ট টেলর  আইফা   বিজয়ী শ্রেষ্ঠ সঙ্গীত পরিচালকের পুরস্কার - এ. আর. রহমান  বিজয়ী শ্রেষ্ঠ পুরুষ গায়কের পুরস্কার - সোনু নিগম  এমটিভি ইমিস   বিজয়ী শ্রেষ্ঠ রাষ্ট্রভাষা - এ. আর. রহমান  বিজয়ী শ্রেষ্ঠ গান: গুলজার  বিজয়ী শ্রেষ্ঠ গায়ক (পুরুষ) - সোনু নিগম  বলিউড সঙ্গীত পুরস্কার   বিজয়ী শ্রেষ্ঠ পুরুষ গায়ক - সোনু নিগম  বলিউড মুভি অ্যাওয়ার্ডস   বিজয়ী শ্রেষ্ঠ অভিনেত্রী (ক্রিটিকস অ্যাওয়ার্ড) - রাণী মুখার্জী  বিজয়ী শ্রেষ্ঠ সঙ্গীত পরিচালক - এ. আর. রহমান   তথ্যসূত্র    বহিঃসংযোগ     বিষয়শ্রেণী:২০০২-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:ভারতীয় প্রণয়ধর্মী চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:ভারতীয় প্রণয়ধর্মী সঙ্গীতধর্মী চলচ্চিত্র বিষয়শ্রেণী:এ. আর. রহমান সুরারোপিত চলচ্চিত্র বিষয়শ্রেণী:তামিল চলচ্চিত্রের হিন্দি পুনর্নির্মাণ বিষয়শ্রেণী:২০০২-এর পরিচালনায় অভিষেক চলচ্চিত্র বিষয়শ্রেণী:যশ রাজ ফিল্মসের চলচ্চিত্র
নজরুল স্মৃতিকেন্দ্র ময়মনসিংহের ত্রিশাল উপজেলায় অবস্থিত কাজী নজরুল ইসলামের স্মৃতিবিজড়িত একটি জাদুঘর।    অবস্থান  ত্রিশালের দুইটি স্থানে নজরুল স্মৃতিকেন্দ্র গড়ে তোলা হয়েছে। একটির অবস্থান ত্রিশালের বইলর ইউনিয়নের কাজীর শিমলা গ্রামের দারোগা বাড়িতে, অন্যটির অবস্থান ত্রিশালের নামাপাড়া'র বিচুতিয়া বেপারী বাড়িতে। সংস্কৃতি মন্ত্রণালয়ের উদ্যোগে নজরুল স্মৃতিকেন্দ্র দুটি প্রতিষ্ঠিত হয়।  তথ্যসূত্র  বিষয়শ্রেণী:ময়মনসিংহ বিভাগের জাদুঘর
জ্যাকসন অ্যালেক্সান্ডার আরভাইন (জন্ম: ৭ মার্চ ১৯৯৩) হলেন একজন অস্ট্রেলীয় পেশাদার ফুটবলার, যিনি ইএফএল চ্যাম্পিয়নশিপ ক্লাব হাল সিটি এবং অস্ট্রেলিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।  আরভাইন স্কটল্যান্ড অনূর্ধ্ব-১৯ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন, কিন্তু অস্ট্রেলিয়া জাতীয় দলের হয়ে জ্যেষ্ঠ পর্যায়ে অভিষেক করেছেন।  ক্যারিয়ার পরিসংখ্যান আন্তর্জাতিক গোল স্কোর এবং ফলাফলের কলামে অস্ট্রেলিয়ার গোলসংখ্যা প্রথমে উল্লেখ করা হয়েছে।   নং  তারিখ  ভেন্যু  প্রতিপক্ষ  স্কোর  ফলাফল  প্রতিযোগিতা ১.  ২৮ মার্চ ২০১৭  সিডনি ফুটবল স্টেডিয়াম, সিডনি, অস্ট্রেলিয়া    ১–০  ২–0  ২০১৮ ফিফা বিশ্বকাপ বাছাইপর্ব ২.  ২৩ মার্চ ২০১৮  উল্লেভাল স্তাদিয়ন, অসলো, নরওয়ে    ১–০  ১–৪  প্রীতি ম্যাচ  সাফল্য ক্লাব রোস কাউন্টি স্কটিশ লীগ কাপ : ২০১৫–১৬  ব্যক্তিগত স্কটিশ প্রিমিয়ারশিপ মাসের সেরা খেলোয়াড়: ২০১৫–১৬ বার্টন আলবিয়ন বছরের সেরা খেলোয়াড়: ২০১৬–১৭  তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:অস্ট্রেলীয় পুরুষ ফুটবলার বিষয়শ্রেণী:অস্ট্রেলিয়ার আন্তর্জাতিক ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:হাল সিটি এএফসির খেলোয়াড় বিষয়শ্রেণী:২০১৭ ফিফা কনফেডারেশন্স কাপের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:বার্টন আলবিয়ন ফুটবল ক্লাবের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:স্কটিশ বংশোদ্ভূত অস্ট্রেলীয় ব্যক্তি বিষয়শ্রেণী:স্কটল্যান্ডের আন্তর্জাতিক যুব ফুটবলার বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:মেলবোর্ন ভিক্টরি এফসির খেলোয়াড় বিষয়শ্রেণী:সেল্টিক ফুটবল ক্লাবের খেলোয়াড় বিষয়শ্রেণী:স্কটীয় পেশাদার ফুটবল লিগের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:ফুটবল ক্লাব জাংকট পাওলির খেলোয়াড় বিষয়শ্রেণী:অস্ট্রেলীয় প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:জার্মানিতে প্রবাসী ফুটবলার বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
অঞ্জলি দেবী (; ২৪শে আগস্ট ১৯২৭ - ১৩ই জানুয়ারি ২০১৪) একজন ভারতীয় অভিনেত্রী, মডেল এবং তেলুগু ও তামিল চলচ্চিত্রের প্রযোজক ছিলেন। তিনি লব কুশ ছবিতে দেবী সীতার চরিত্রে অভিনয়ের পাশাপাশি সুবর্ণা সুন্দরী ও আনারকলির মতো চলচ্চিত্রের কেন্দ্রীয় চরিত্রে অভিনয় করার জন্য অধিক পরিচিতি লাভ করেছেন।   প্রারম্ভিক জীবন  অঞ্জলি দেবী ১৯২৭ সালের ২৪শে আগস্ট তারিখে ভারতের অন্ধ্র প্রদেশের পূর্ব গোদাবরী জেলার পেড্ডাপুরমে অঞ্জনাম্মা নামে জন্মগ্রহণ করেছেন। নাটকে অভিনয় করার সময় তিনি নিজের নাম পরিবর্তন করে অঞ্জনী কুমারী করেছিলেন। পরে পরিচালক সি পুল্লাইয়া তাঁর নাম পরিবর্তন করে অঞ্জলি দেবী রাখেন।   কর্মজীবন  অঞ্জলি দেবী চলচ্চিত্রে প্রবেশের আগে একজন মঞ্চ অভিনয়শিল্পী ছিলেন। ১৯৩৬ সালে রাজা হরিশচন্দ্র ছবিতে লোহিতাস্য চরিত্রে অভিনয়ের মাধ্যমে অভিনয় জগতে পদার্পণ করেছেন। নায়িকা হিসাবে তাঁর প্রথম চলচ্চিত্রটি ১৯৪০ সালে মুক্তিপ্রাপ্ত এল ভি প্রসাদের কাশতজীবী, তবে এই চলচ্চিত্রের তিনটি রীল শ্যুটিং করার পরে এই চলচ্চিত্রটি পরিত্যক্ত হয়েছিল। পরে সি. পুল্লাইয়া তাকে খুঁজে বের করেন এবং গোল্লভামায় তাকে মোহিনী চরিত্রে অভিনয়ের সুযোগ দিয়েছিলেন। তার অভিনয়ের দক্ষতার ভিত্তিতে তিনি ১৯৪৭ সালে রাতারাতি তারকা হয়েছিলেন। শেষ পর্যন্ত তিনি ১০০টিরও বেশি তামিল চলচ্চিত্র, ১০০টি তেলুগু চলচ্চিত্রে এবং নায়িকা হিসাবে বেশ কয়েকটি কন্নড় চলচ্চিত্রে অভিনয় করেছিলেন।  তিনি ১৯৬৩ সালে মুক্তিপ্রাপ্ত তেলুগু চলচ্চিত্র লব কুশ -এ(যেটি একটি মাইলফলক চলচ্চিত্র ছিল) অভিনয়ের মাধ্যমে তেলুগু চলচ্চিত্র জগতের প্রথম রঙিন চলচ্চিত্রে অভিনয় করেছিলেন। তিনি লব কুশ -এ দেবী সীতার চরিত্রে অভিনয় করার জন্য অধিক পরিচিতি লাভ করেন। অতঃপর তিনি সুবর্ণা সুন্দরী ও আনারকলির মতো চলচ্চিত্রে অভিনয়ের মাধ্যমে সকলের প্রশংসা কুড়িয়েছিলেন। তিনি প্রায় ৫০০টি চলচ্চিত্রে অভিনয় করেছেন। যার মধ্যে ব্রুনাভনম (১৯৯২), আন্না ভাদিনা (১৯৯৩) এবং পুলিশ অল্লুদু (১৯৯৪) তাঁর কর্মজীবনের শেষ কয়েকটি চলচ্চিত্র ছিল। বালাইয়ার পুলিশ অল্লুদু এবং আন্না ভাদিনা নামক চলচ্চিত্রে তিনি ব্রহ্মানন্দমের সাথে অভিনয় করেছেন। তিনি ভিন্ন ভিন্ন চরিত্রে অভিনয় করেছিলেন, যার মধ্যে কুমারী, দেবদূত, নৃত্যশিল্পী, রাক্ষস, দেবী, ঐতিহ্যবাহী মহিলা এবং মায়ের চরিত্র উল্লেখযোগ্য।   মৃত্যু  হৃদরোগে আক্রান্ত হওয়ার কারণে ২০১৪ সালের ১৩ই জানুয়ারি তারিখে ভারতের তামিলনাড়ুর চেন্নাইয়ের বিজয়া হাসপাতালে তিনি ৮৬ বছর বয়সে মারা যান। তাঁর দেহের অঙ্গ রামচন্দ্র মেডিকেল কলেজে দান করা হয়েছিল।   তথ্যসূত্র    বহিঃসংযোগ      বিষয়শ্রেণী:১৯২৭-এ জন্ম বিষয়শ্রেণী:২০১৪-এ মৃত্যু বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:তামিল চলচ্চিত্র প্রযোজক বিষয়শ্রেণী:ভারতীয় নারী চলচ্চিত্র প্রযোজক বিষয়শ্রেণী:২০শ শতাব্দীর ভারতীয় নারী ব্যবসায়ী বিষয়শ্রেণী:তেলুগু চলচ্চিত্র প্রযোজক বিষয়শ্রেণী:পূর্ব গোদাবরী জেলার ব্যক্তি বিষয়শ্রেণী:২০শ শতাব্দীর ভারতীয় ব্যবসায়ী বিষয়শ্রেণী:অন্ধ্রপ্রদেশের অভিনেত্রী বিষয়শ্রেণী:অন্ধ্রপ্রদেশের চলচ্চিত্র প্রযোজক
বরকামতা বাংলাদেশের কুমিল্লা জেলার অন্তর্গত দেবিদ্বার উপজেলার একটি ইউনিয়ন। আয়তন ১৩.১৫ বর্গ কিমি।   ইতিহাস  সমতট রাজ্যের রাজধানী খ্যাত ‘বরকামতা’। নানা কারনে কুমিল্লার দেবিদ্বার উপজেলার ‘বরকামতা’কেই সমতট রাজ্যের রাজধানী বলে ধারণা করা হচ্ছে। যদিও কুমিল্লায় ‘বরকামতা’ নামে আরো গ্রামের অস্তিত্ব থাকায়, দেবীদ্বারের ‘বরকামতা’ই যে সমতটের রাজধানী এ বিষয়ে ইতিহাস বিদগণের তথ্য-উপাত্ত্য থেকে পরিষ্কার ধারণা না পাওয়া গেলেও , ইতিহাসে বর্ণিত তথ্যানুযায়ী প্রবল পরাক্রান্ত চন্দ্র বংশীয় রাজাদের রাজধানী ছিল রোহিতগিরিতে।পরবর্তীতে পালাক্রমে তাদের বংশিয়দের রাজত্বের বিস্তৃতি ছিল কুমিল্লার নিকটবর্তী ক্ষিরোদ নদীর তীরে পূর্বোক্ত দেবপর্বত নামক স্থানে। ক্ষিরোদ নদীটির অবস্থান যেহেতু দেবিদ্বার উপজেলার বরকামতা’র পাশ ঘেঁসে গোমতী নদীর সাথে সংযুক্ত ছিল (বর্তমান চান্দিনা বাস স্টেশনের পার্শ্বে বাগুর গ্রামের বিলুপ্তপ্রায় খাল আকৃতিটিই ছিল প্রাচীন আমলের ক্ষিরোদ নদী)।সে কারনে ধারণা করা হচ্ছে সমতট রাজ্যের রাজধানী বর্তমান দেবিদ্বার উপজেলার বরকামতা’ই ছিল। হিন্দু অধ্যুষিত ঐতিহ্যমন্ডিত কুমিল্লার দেবিদ্বার উপজেলার ‘বরকামতা’ গ্রাম। নানা দিক থেকে দেবিদ্বার’র এ গ্রামটি ইতিহাস ঐতিহ্যের শীর্ষস্থানে রয়েছে। ঢাকা-চট্রগ্রাম মহাসড়ক’র পাশে দেবিদ্বার এবং চান্দিনা উপজেলার সীমান্তবর্তী এলাকায় অবস্থিত বরকামতা  কুমিল্লা শহর থেকে পশ্চিম দিকে প্রায় ১২ কিলোমিটার দূরে অবস্থিত। তবে এ গ্রামের নামকরণ নিয়েও ভিন্নমত রয়েছে।  উল্লেখ্য যে, বরকামতা গ্রামের নামেই এই ইউনিয়নের নামাকরণ করা হয়।   অবস্থান ও সীমানা  দেবিদ্বার উপজেলার দক্ষিণ-পূর্বাংশে বরকামতা ইউনিয়নের অবস্থান। এ ইউনিয়নের পশ্চিমে সুলতানপুর ইউনিয়ন, উত্তরে মোহনপুর ইউনিয়ন, পূর্বে বুড়িচং উপজেলার মোকাম ইউনিয়ন এবং দক্ষিণে চান্দিনা পৌরসভা অবস্থিত।   প্রশাসনিক কাঠামো  বরকামতা ইউনিয়ন দেবিদ্বার উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম দেবিদ্বার থানার আওতাধীন। এটি জাতীয় সংসদের ২৫২নং নির্বাচনী এলাকা কুমিল্লা-৪ এর অংশ।   আরও দেখুন   দেবিদ্বার উপজেলা  দেবিদ্বার থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:দেবিদ্বার উপজেলার ইউনিয়ন
কুন-দ্গা'-লেগ্স-পা () (১৪৩৩- ১৪৮৩) তিব্বতের ফাগ-মো-গ্রু-পা রাজবংশের অষ্টম রাজা ছিলেন।    পরিবার  কুন-দ্গা'-লেগ্স-পা ফাগ-মো-গ্রু-পা রাজবংশের ষষ্ঠ রাজা গোং-মা-গ্রাগ্স-পা-র্গ্যাল-ম্ত্শানের ভ্রাতা সাংস-র্গ্যাস-র্গ্যাল-ম্ত্শানের পুত্র ছিলেন। সাংস-র্গ্যাস-র্গ্যাল-ম্ত্শান রিং-স্পুংস-পা নামক গ্ত্সাং অঞ্চলের রিং-স্পুংস এলাকার এক আঞ্চলিক জমিদার পরিবারের দুইজন মহিলাকে বিবাহ করেন এবং তাদের গ্রাগ্স-পা-'ব্যুং-গ্নাস এবং কুন-দ্গা'-লেগ্স-পা নামক দুই পুত্রের জন্ম হয়।   সিংহাসনারোহণ  গ্রাগ্স-পা-'ব্যুং-গ্নাসের রাজত্বকালে ফাগ-মো-গ্রু-পা রাজবংশের কেন্দ্রীয় শাসনব্যবস্থা ভেঙ্গে পড়ে ও রিং-স্পুংস-পা পরিবারের প্রধান নোর-বু-ব্জাং-পো পশ্চিম মধ্য তিব্বতের গ্ত্সাং অঞ্চল অধিকার করে নেন। ১৪৪৫ খ্রিষ্টাব্দে গ্রাগ্স-পা-'ব্যুং-গ্নাসের মৃত্যু হলে উপযুক্ত বয়স না হওয়ার কারণে পরের তিন বছর পর কুন-দ্গা'-লেগ্স-পা সিংহাসনে বসেন। তিনি দ্বুস অঞ্চলে নেদোং প্রাসাদে বসবাস করতেন।Tsepon W.D. Shakabpa, Tibet. A Political History. Yale 1967, p. 87. তিব্বতী বর্ণনানুসারে, ১৪৫৭ খ্রিষ্টাব্দে কুন-দ্গা'-লেগ্স-পার পিতা সাংস-র্গ্যাস-র্গ্যাল-ম্ত্শানের মৃত্যু হয়। কিন্তু মিংশি গ্রন্থে কুন-দ্গা'-লেগ্স-পার অভিষেক সম্বন্ধে ভিন্ন ঘটনার উল্লেখ রয়েছে। এই গ্রন্থানুসারে, গ্রাগ্স-পা-'ব্যুং-গ্নাসের মৃত্যুর পর তার পিতা সাঙ্গেরজিয়ে জিয়ানজান বা চাংবু (সাংস-র্গ্যাস-র্গ্যাল-ম্ত্শান) ১৪৬৯ খ্রিষ্টাব্দ পর্যন্ত রাজত্ব করেন। তার মৃত্যুর পর মিং সম্রাটের আদেশে সাঙ্গেরজিয়ে জিয়ানজান বা চাংবুর পুত্র গোংগে লিয়েসিবা ঝোংনাই লিংঝান বের চাংবু (কুন-দ্গা'-লেগ্স-পা) সিংহাসনে আরোহণ করেন।Giuseppe Tucci, Tibetan Painted Scrolls. Rome 1949, p. 693.   রিং-স্পুংস-পার সাথে বিরোধ  কুন-দ্গা'-লেগ্স-পা গ্ত্সাং অঞ্চলে ভ্রমণে গেলে রিং-স্পুংস-পা প্রধান নোর-বু-ব্জাং-পো তাকে স্বাগত জানালেও কুন-দ্গা'-লেগ্স-পা তার প্রতি ব্যবহারে সন্তুষ্ট ছিলেন না। তিনি রিং-স্পুংস-পা বংশের এক মহিলার সঙ্গে বিবাহবন্ধনে আবদ্ধ হলেও তিনি এই বিবাহে সুখী ছিলেন না। নোর-বু-ব্জাং-পোর পৌত্র দোন-য়োদ-র্দো-র্জে লাসা শহরের অদূরে ফাগ-মো-গ্রু-পা রাজবংশের অধিকৃত এলাকায় কার্মা-ব্কা'-ব্র্গ্যুদ ধর্মসম্প্রদায়ের জন্য বৌদ্ধবিহার স্থাপনের চেষ্টা করলে, দ্গে-লুগ্স ধর্মসম্প্রদায়ের বৌদ্ধরা কার্মা-ব্কা'-ব্র্গ্যুদ ধর্মসম্প্রদায়ের সপ্তম র্গ্যাল-বা-কার্মা-পা ছোস-গ্রাগ্স-র্গ্যা-ম্ত্শোকে প্রায় হত্যা করেই ফেলেছিলেন। অবশেষে ১৪৮০ খ্রিষ্টাব্দে দোন-য়োদ-র্দো-র্জে ফাগ-মো-গ্রু-পা রাজবংশের অধিকৃত বেশ কিছু এলাকা দখল করে নেন এবং পরের বছর আবার আক্রমণ করে ব্যর্থ হন। ঐ বছর রাজ্যের মন্ত্রীরা কুন-দ্গা'-লেগ্স-পাকে নির্বাসনে পাঠিয়ে দেন। দুই বছর পরে তার মৃত্যু হয়।   তথ্যসূত্র   বিষয়শ্রেণী:১৪৩৩-এ জন্ম বিষয়শ্রেণী:১৪৮৩-এ মৃত্যু বিষয়শ্রেণী:ফাগমো কাগ্যু বিষয়শ্রেণী:ফাগমোদ্রুপা রাজবংশ
thumb|A এবং B দুইটি ঘরেরই একই রং ধূসর।    চেকার শেডো ইল্যুশন (English: Checker shadow illusion)  একটি দৃষ্টিভ্রম যা দৃষ্টি বিজ্ঞানের অধ্যাপক ইডওয়ার্ড এইচ এডিলসনকৃতক ১৯৯৫ তে এমআইটিতে প্রকাশিত হয়।  বর্ণনা এই ছবিতে একটি ধূসর ও তুলনামূলক উজ্জ্বল রঙের একটি দাবাঘর দেখা যায়। যার উপর অন্য একটি জিনিসের ছায়া পড়ে। দৃষ্টিভ্রম হয় A মার্ক করে দেখানো ঘরটি B মার্ক করা ঘর থেকে গাঢ় রংয়ের যদিও দুটির রং এক।  প্রমান thumb|একই রং এর একটি আয়তক্ষেত্র দিয়ে দুইটি A ও B যোগ করে।  নিন্মলিখিত ভাবে প্রমাণ করা যায়ঃ ছবি সম্পাদনা বা ফোটো এডিটিং টুল দিয়ে দুইটি ঘরের রং কালার আইড্রপার দিয়ে পরীক্ষা করে। দুটি ঘর আলাদা করে কেটে নিয়ে পাশাপাশি দেখলে। ঘরদুটি ব্যতীত অন্য সবকিছু মুছে দিয়ে। ফোটোমিটার ব্যবহার।  তথ্যসূত্র  বিষয়শ্রেণী:দৃষ্টিভ্রম
গুরদাস মান () হলেন পাঞ্জাবের একজন প্রখ্যাত লোকগীতি গায়ক। তাকে পাঞ্জাবের লোকগীতি সম্রাট হিসেবে আখ্যায়িত করা হয়http://www.jagran.com/punjab/chandigarh-10613216.html।   জন্ম ও শৈশব  ১৯৫৭ সালের ৪ জানুয়ারি  পাঞ্জাবের মুক্তসর জেলার গিদ্দেরবাহা নামক স্থানে গুরদাস মান জন্মগ্রহণ করেন। তিনি মলোট থেকে প্রাথমিক শিক্ষা ও পাটিয়ালা থেকে উচ্চ শিক্ষা সমাপ্ত করেন। তিনি পাটিয়ালার ন্যাশনাল ইন্সটিটিউট অফ স্পোর্টস থেকে ডিগ্রী লাভ করেন।  ২০০১ সনে রূপনগড় ও ২০০৭ সনে করনাল জেলার বস্তারা নামক স্থানে গভীরভাবে আহত হয়েছিলেনhttp://navbharattimes.indiatimes.com/articleshow/1340498.cms।   পুরস্কার ও সন্মাননা   ২০০৪ সালে দেশ হোয়া পরদেশ চলচ্চিত্রে রাষ্ট্রীয় পুরস্কার ও সর্বশ্রেষ্ঠ অভিনেতার পুরস্কার লাভ করেন।  ২০১০ সালের সেপ্টেম্বর ওয়াল্বোরহ্যাম্টন বিশ্ববিদ্যালয় থেকে গুরদাস মানকে বিশ্বগায়কের ডক্টরেট উপাধি প্রদান করা হয়;  ২০১২ সালের ১৪ ডিসেম্বর  তারিখে ৩৬তম রাজ্যপাল তাকে ডক্টর অফ লিটারেচার উপাধিতে ভূষিত করেন।  ২০০৪ সালে দেশ হোয়া পরদেশ চলচ্চিত্রে রাষ্ট্রীয় পুরস্কার ও সর্বশ্রেষ্ঠ অভিনেতার পুরস্কার লাভ করেন।  ২০০৬ সালে ফিল্ম বারিস শাহ-ইশ্ক দা বারিস  বার্লিন এশিয়া ফিল্ম মহোৎসবে গুরদাস মান সর্বশ্রেষ্ঠ অভিনেতার পুরস্কার লাভ করেন। বুটপালীশ আ্যালবাম ব্রিটেন এশীয় সংগীত পুরস্কারে ঘোষণা করা সর্বশ্রেষ্ঠ আ্যালবাম। সুখমনী হোপ ফোর লাইফের জন্য সর্বশ্রেষ্ঠ অভিনেতার পুরস্কার লাভ করেন।   ক্যারিয়ার গুরদাস মান জাগরণ প্রকাশন লিমিটেডের পাঞ্জাবি ভাষার খবরের কাগজের ব্র্যান্ড আ্যাম্বাসেডর  ।  নতুন আ্যলবাম রোটী ১ আগস্ট ২০১৫ তারিখে গুরদাস মান তার আ্যলবাম রোটীর মুক্তির জন্য চন্ডীগড় পৌছান। সেখানে তাকে প্রশ্ন করা হয় যে এই আ্যলবামের কোন গানটি তার সবচেয়ে প্রিয়? উত্তরে তিনি বলেন যে যেমন একজন মার পক্ষে তাঁর সবকয়টি সন্তান প্রিয়  ঠিক সেইভাবে আমার সবকয়েকটি প্রিয় । তিনি পঞ্জাবিয়ে জুবানে নামক ফিল্ম বানানোর পরিকল্পনায় আছেন যার পরিচালক তার পত্নি মনজিৎ মান। thumb|।   ব্যক্তিত্ব পাঞ্জাবি গায়কের বিখ্যাত তারকা হওয়া সত্ত্বেও তার কিঞ্চিৎমাত্রও অহংকার নেই। তিনি ছোট ছোট গ্রামের ধার্মিক অনুষ্ঠান কিংবা মেলায় গান গেয়ে থাকেন।     তিনি নকোদরে স্থিত ডেরা বাবা মুরাদ শাহ ট্রাস্টের চেয়ারম্যান। এই ট্রাস্টের তরফ থেকে জুন ২০১৩ সনে উত্তরাখণ্ডে বন্যাপিড়িত লোকের সাহায্যার্থে ১১ লক্ষ টাকা প্রধানমন্ত্রী রাহত কোষে দান করা হয়  । ৯ জানুয়ারী ২০১১ তারিখে রোপড়ের পাশে এক ভয়ানক দূর্ঘটনায় তিনি একটুর জন্য বেঁচে যান যদিও তার গাড়িচালক তেজপালের মৃত্যু হয়। তাদের ছিল বন্ধুতের সম্পর্ক। বেঠী সাড়ে নাল সবারী উতর গয়ী নামক গান তিনি তেজপালকে সমর্পিত করেন।   তথ্যসূত্র   বিষয়শ্রেণী:পাঞ্জাবি ব্যক্তি বিষয়শ্রেণী:১৯৫৭-এ জন্ম বিষয়শ্রেণী:পাঞ্জাবের (ভারত) অভিনেতা বিষয়শ্রেণী:পাঞ্জাবি চলচ্চিত্র অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:পাঞ্জাব, ভারতের সঙ্গীতশিল্পী বিষয়শ্রেণী:জীবিত ব্যক্তি বিষয়শ্রেণী:পাঞ্জাবি ভাষার সঙ্গীতশিল্পী বিষয়শ্রেণী:তামিল চলচ্চিত্র অভিনেতা বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত) বিজয়ী
ট্রেজসি সেজদিনি (জন্ম ৩০ মে ২০০০) হলেন আলবেনিয়ার সুন্দরী প্রতিযোগিতা বিজয়ী, যিনি ২০১৮ সালের ৬ জুন মিস ইউনিভার্স আলবেনিয়া খেতাব অর্জন করেছিলেন। তিনি মিস ইউনিভার্স ২০১৮ তে আলবেনিয়ার প্রতিনিধিত্ব করেছিলেন।  জীবনী ট্রেজসি সেজদিনি আলবেনিয়ার এলবাসান শহরে ২০০০ সালে জন্মগ্রহণ করেন। তিনি মাতৃভাষা আলবেনীয় ছাড়াও ইতালীয়, ফরাসি ও ইংরেজি ভাষায় কথা বলতে পারেন। তিনি দেশটির রাজধানী তিরানায় বাস করেন। তিনি ১৬ বছর বয়সে ২০১৬ সালে, মিস ইউনিভার্স আলবেনিয়ায় অংশগ্রহণ করেন। প্রতিযোগিতায় তিনি বিজয়ী হতে পারেন নি। তিনি ২০১৮ সালে 'মিস ইউনিভার্স আলবেনিয়া ২০১৮' খেতাব অর্জন করেন। তিনি ২০১৮ এর ডিসেম্বরে থাইল্যান্ডে মিস ইউনিভার্স ২০১৮ প্রতিযোগিতায় আলবেনিয়ার প্রতিনিধিত্ব করেন।http://www.khaosodenglish.com/culture/net/2018/12/14/why-thai-fans-are-all-about-miss-universe-albania/  সুন্দরী প্রতিযোগিতা মিস ইউনিভার্স আলবেনিয়া ২০১৮ ট্রেজসি সেজদিনি ২০১৮ সালের ৬ জুন 'মিস ইউনিভার্স আলবেনিয়া ২০১৮' খেতাব অর্জন করেন। এছাড়াও তিনি 'মিস সোশ্যাল মিডিয়া' উপ খেতাবে ভূষিত হন। মিস ইউনিভার্স ২০১৮ ট্রেজসি সেজদিনি মিস ইউনিভার্স ২০১৮ প্রতিযোগিতায় আলবেনিয়ার প্রতিনিধিত্ব করেছিলেন। তিনি সেখানে 'মিস ফটোজেনিক' উপ খেতাব অর্জন করেন। তথ্যসূত্র  বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:২০০০-এ জন্ম বিষয়শ্রেণী:মিস ইউনিভার্স ২০১৮-এর প্রতিযোগী
ইশমা তানজিম (জন্ম ১০ ফেব্রুয়ারি ১৯৯৭) একজন বাংলাদেশী ক্রিকেটার যিনি বাংলাদেশ মহিলা ক্রিকেট দলের হয়ে একজন অলরাউন্ডার হিসেবে খেলেন।   আন্তর্জাতিক ক্যারিয়ার  ২০১৯ সালের অক্টোবরে তিনি এসিসি মহিলা উদীয়মান দল কাপের জন্য বাংলাদেশ উদীয়মান দলের জন্য নির্বাচিত হন।  ২০২৪ সালের জুলাইতে তিনি ২০২৪ মহিলা টি-টোয়েন্টি এশিয়া কাপের জন্য জাতীয় দলে প্রথমবার ডাক পান। ২০ জুলাই ২০২৪-এ শ্রীলঙ্কার বিপক্ষে তার টি-টোয়েন্টি আন্তর্জাতিক অভিষেক হয়।   তথ্যসূত্র    বহিঃসংযোগ     }  বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার বিষয়শ্রেণী:বাংলাদেশী নারী ক্রিকেটার বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম
সালেম আরবান ডেভেলপমেন্ট অথরিটি ( SUDA ), অন্যথায় সালেম মেট্রোপলিটন ডেভেলপমেন্ট অথরিটি ( SMDA ) নামে পরিচিত, হল ভারতের তামিলনাড়ু রাজ্যের সালেমের নোডাল পরিকল্পনা সংস্থা। SUDA সালেম মেট্রোপলিটন অঞ্চল পরিচালনা করে। https://www.thehindu.com/news/national/tamil-nadu/slew-of-measures-in-housing-and-urban-development/article65339214.ece এটি সালেম মেট্রোপলিটন এলাকার পরিকল্পিত উন্নয়নের পরিকল্পনা, সমন্বয়, তত্ত্বাবধান, প্রচার এবং সুরক্ষিত করার উদ্দেশ্যে স্থাপন করা হয়েছিল। এটি পৌর কর্পোরেশন, পৌরসভা এবং অন্যান্য স্থানীয় কর্তৃপক্ষের উন্নয়ন কার্যক্রম সমন্বয় করে। Coimbatore, Salem may get an authority on lines of CMDA சேலம், திருச்சியில் நகர வளர்ச்சி குழுமம்    তথ্যসূত্র   বিষয়শ্রেণী:ভারতের রাজ্য নগর উন্নয়ন কর্তৃপক্ষ বিষয়শ্রেণী:২০২২-এ তামিলনাড়ুতে প্রতিষ্ঠিত বিষয়শ্রেণী:তামিলনাড়ুর পরিকল্পনা কর্তৃপক্ষ বিষয়শ্রেণী:২০২২-এ প্রতিষ্ঠিত সরকারি সংস্থা
বৈশ্বিক অভিগম্যতা সচেতনতা দিবস মে মাসের তৃতীয় বৃহস্পতিবার পালিত একটি বার্ষিক সচেতনতা দিবস। এই দিবসে অক্ষমতা বা প্রতিবন্ধকতা নিয়ে বাস করা, একশ কোটি বেশি মানুষের জন্য ডিজিটাল অভিগম্যতা নিশ্চিতকরণ ও তা নিয়ে সচেতনতা সৃষ্টির উপর দৃষ্টি নিবদ্ধ করা হয়।  ২০১৮ সালে, দিবসটি নিয়ে বেশ কয়েকটি ভার্চুয়াল ইভেন্ট ছাড়াও, ছয়টি মহাদেশের কমপক্ষে উনিশটি দেশে জনসাধারণের জন্য উন্মুক্ত ইভেন্ট আয়োজন করা হয়।  বৈশ্বিক অভিগম্যতা সচেতনতা দিবস ওয়েবসাইটের মতে, "বৈশ্বিক অভিগম্যতা সচেতনতা দিবসের উদ্দেশ্য হল ডিজিটাল অভিগম্যতা/অন্তর্ভুক্তি সম্পর্কে এবং বিভিন্ন প্রতিবন্ধী ব্যক্তিদের সম্পর্কে কথা বলা, চিন্তা করা এবং শেখা"।  আয়োজন ২০১২ সাল থেকে জোসেফ ও'কনরের নেতৃত্বে লস এঞ্জেলেস অভিগম্যতা ও অন্তর্ভুক্তিমূলক নকশা দল এই দিবসের জন্য ইভেন্টের আয়োজন করছে। মিনেসোটা আইটি সার্ভিসেস তাদের কর্মীদের মাউস ব্যবহার না করে ১৫ মিনিটের জন্য তাদের কাজ সম্পাদন করতে উত্সাহিত করে। ২০১৫ সালে, দিবসটি উদ্‌যাপনের জন্য, ওপেনকনসেপ্ট কনসাল্টিং অটোয়াতে একটি একদিনের সম্মেলনের আয়োজন করে। ২০২২ সালে দিবসটি প্রথমবারের মতো বাংলাদেশে পালন করা হয়।  আরও দেখুন  কম্পিউটার অভিগম্যতা  তথ্যসূত্র  বিষয়শ্রেণী:সচেতনতা দিবস বিষয়শ্রেণী:ওয়েব অভিগম্যতা বিষয়শ্রেণী:মে উদ্‌যাপন
সন্দীপা ধর  (জন্ম: ২রা ফেব্রুয়ারি ১৯৮৭, হিন্দি: संदीपा धर ) একজন ভারতীয় অভিনেত্রী যিনি হিন্দি সিনেমা ও বিভিন্ন ওয়েব সিরিজে অভিনয় করেন। তিনি ২০১০ সালে ইসি লাইফ মেইন দিয়ে অভিনয়ে আত্মপ্রকাশ করেন। চলচ্চিত্রে অভিনয়ের মাধ্যমে তিনি ফিল্মফেয়ার পুরস্কার, স্টার স্ক্রিন পুরস্কার এবং স্টারডাস্ট পুরস্কারের জন্য মনোনীত হন। দাবাং ২ চলচ্চিত্রতে সন্দীপা অভিনয় করেছিলেন।  শৈশবকাল ধর ভারতের কাশ্মীরের শ্রীনগরে জন্মগ্রহণ করেন । তিনি একজন পেশাদার প্রশিক্ষিত নৃত্যশিল্পী। তার নাচের জন্য বেশ কয়েকটি পুরস্কার জিতেন। তিনি বাণী গণপতির কাছ থেকে ৮ বছর ধরে ভারতনাট্যমে প্রশিক্ষণ নিয়েছেন। তিনি শিয়ামক দাভার এবং টেরেন্স লুইসের কাছ থেকে ৪ বছর ধরে প্রশিক্ষণ নিয়েছেন। তিনি এনপিএস, ইন্দিরা নগর, ব্যাঙ্গালোরের একজন প্রাক্তন শিক্ষার্থী।   কর্মজীবন  ২০১০ সালে, ধর রাজশ্রী প্রোডাকশনের হিন্দি ছায়াছবি ইসি লাইফ মেতে  অভিনেতা অক্ষয় ওবেরয়ের বিপরীতে আত্মপ্রকাশ করেন। তার অভিনয় ভালভাবে সমাদৃত হয়েছিল। তিনি স্টার স্ক্রিন, ফিল্মফেয়ার এবং স্টারডাস্ট অ্যাওয়ার্ডে সেরা নবাগত মনোনয়ন অর্জন করেছেন। তরণ আদর্শ তার অভিনয়ের প্রশংসা করে বলেছেন, "সন্দীপা ধর আরেকটি প্রতিভা যা আপনাদের দৃষ্টি আকর্ষণ করে।" Isi Life Mein Review | Bollywood Reviews | Rajshri Productions | Akshay | Sandeepa – Oneindia Entertainment .  ধরের পরবর্তী রিলিজ ছিল ভায়াকম ১৮ দ্বারা প্রযোজিত গোল্লু অর পাপ্পু । এখানে তার সহ-অভিনেতা কুনাল রায় কাপুর এবং দিল্লি বেলি খ্যাত বীর দাস। তিনি ভায়াকম ১৮ এর তিনটি চলচ্চিত্রের অভিনয় করার জন্য চুক্তি স্বাক্ষর করেন।    পুরস্কার   +পুরস্কারসমুহের তালিকা পুরস্কারের নামফলাফল মন্তব্য ফিল্মফেয়ার সেরা নবাগত পুরস্কার (মহিলা)সবচেয়ে প্রতিশ্রুতিশীল নবাগতের জন্য স্টার স্ক্রিন পুরস্কার (মহিলা)Nominations | 17 th Annual Star Screen Awards | 2011 | Declared – Oneindia Entertainment . Entertainment.oneindia.in (3 January 2011). Retrieved on 2011-02-07.স্টারডাস্ট অ্যাওয়ার্ড ফর সুপারস্টার অফ টুমোরো (মহিলা)Nominations of Stardust Awards 2011. Bollywoodhungama.com (22 January 2011). Retrieved on 2011-02-07.   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২১শ শতাব্দীর অভিনেত্রী বিষয়শ্রেণী:১৯৮৭-এ জন্ম বিষয়শ্রেণী:ভারতীয় নারী মডেল বিষয়শ্রেণী:মুম্বইয়ের অভিনেত্রী বিষয়শ্রেণী:মুম্বইয়ের নারী মডেল বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জম্মু ও কাশ্মীরের অভিনেত্রী বিষয়শ্রেণী:কাশ্মীরি পণ্ডিত বিষয়শ্রেণী:কাশ্মীরি ব্যক্তি বিষয়শ্রেণী:শ্রীনগরের ব্যক্তি বিষয়শ্রেণী:জম্মু ও কাশ্মীরের নারী মডেল বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:শ্রীনগরের অভিনেত্রী
থাম্ব|স্থানীয় খাসিরা একটি ডুমুর গাছের কচি, নমনীয় বায়বীয় শিকড় ব্যবহার করে কংথং গ্রামের কাছে একটি সেতুর জন্য একটি নতুন রেলিং তৈরি করে জীবিত শিকড় সেতু হল এক ধরনের গাছের আকৃতি যেখানে নদীগুলো ডুমুর গাছের শিকড় থেকে গঠিত স্থাপত্য দ্বারা বিস্তৃত হয়। জীবিত, বেড়ে ওঠা, গাছ থেকে তৈরি হওয়ার কারণে, তারা "ঝুলন্ত সেতু, তার আলম্বিত সেতু, খিলান, ট্রাস এবং সহজ-সমর্থিত মরীচিগুলোর বৈশিষ্ট্যগুলোর সাথে সাদৃশ্যপূর্ণ নির্দিষ্ট সেতুগুলোর বিভিন্ন দিক সহ বিভিন্ন ধরণের কাঠামোগত টাইপোলজি দেখায়।" ভারতের মেঘালয় রাজ্যে এদের প্রচলন রয়েছে।  কাঠামোগুলো শিলং মালভূমির দক্ষিণ অংশে পাহাড়ী ভূখণ্ডের খাসিয়া এবং জয়ন্তিয়া জনগণের দ্বারা রাবার ডুমুর গাছের বায়বীয় শিকড় (ভারতীয় রাবার) থেকে হস্তনির্মিত। বেশিরভাগ সেতু সমুদ্রপৃষ্ঠ থেকে ৫০ থেকে ১১৫০ মিটার (১৬০ এবং ৩৭৭০ ফুট) এর মধ্যে উপক্রান্তীয় আর্দ্র ব্রডলিফ বনের খাড়া ঢালে বৃদ্ধি পায়।Ludwig, Ferdinand & Middleton, Wilfrid & Gallenmüller, Friederike & Rogers, Patrick & Speck, Thomas. (2019). Living bridges using aerial roots of ficus elastica – an interdisciplinary perspective. Scientific Reports. 9. 10.1038/s41598-019-48652-w.  যে গাছ থেকে এটি তৈরি হয়েছে তা যতক্ষণ সুস্থ থাকবে ততক্ষণ সেতুর শিকড়গুলো স্বাভাবিকভাবেই পুরু এবং শক্তিশালী হতে পারে। নতুন শিকড় গাছের জীবন জুড়ে বাড়তে পারে এবং সেতুটিকে শক্তিশালী করার জন্য অবশ্যই ছাঁটাই বা হেরফের করতে হবে। একবার পরিপক্ক হয়ে গেলে, কিছু সেতুতে ৫০ বা তার বেশি লোক পারাপার হতে পারে এবং তাদের জীবনকাল কয়েকশ বছর হতে পারে। সক্রিয় যত্ন ছাড়া, অনেক সেতু ক্ষয়প্রাপ্ত বা বন্য হয়ে উঠেছে, ব্যবহারের অনুপযোগী হয়ে পড়েছে।Middleton, Wilfrid & Habibi, Amin & Shankar, Sanjeev & Ludwig, Ferdinand. (2020). Characterizing Regenerative Aspects of Living Root Bridges. Sustainability. 12. 10.3390/su12083267. লিভিং রুট ব্রিজের লিখিত ডকুমেন্টেশন ২০১০ সাল পর্যন্ত খুব কম ছিল, কিন্তু ২০১৭ সালে, গবেষকরা মোট ৭৫টি লিভিং রুট ব্রিজের ভূ-অবস্থান করেছেন।  ভারতের নাগাল্যান্ড রাজ্যে, ইন্দোনেশিয়ায় সুমাত্রা দ্বীপের জেম্বাতান আকরে এবং জাভা প্রদেশের বান্টেন প্রদেশে বাদুই জনগোষ্ঠী লিভিং রুট ব্রিজ তৈরি করেছে।    তথ্যসূত্র   বিষয়শ্রেণী:মেঘালয়ের ভবন ও স্থাপনা বিষয়শ্রেণী:মেঘালয়ের পরিবহন বিষয়শ্রেণী:ভারতের সেতু বিষয়শ্রেণী:মেঘালয়ের দর্শনীয় স্থান বিষয়শ্রেণী:বৃক্ষ বিষয়শ্রেণী:জীবন্ত শিকড়ের সেতু